
Hoonestusõiguse seadmise suulise

enampakkumise võitja kinnitamine

(Daumani 4c)

Võttes aluseks Narva Linnavolikogu määrusega 17.03.2005.a nr 13/52 kinnitatud  “Narva linna munitsipaalomandis oleva hoonestamata maa hoonestusõiguse seadmise korra” (KO, 25.04.2005, 135, 1391) punktid 2, 37, Narva linna hoonestamata maale hoonestusõiguse seadmiseks korraldatud suulise avaliku enampakkumise 02.08.2005 protokolli nr 2/H

Narva Linnavalitsus annab korralduse:
1. Kinnitada hoonestamata munitsipaalmaale - kinnistule asukohaga Daumani 4c, Narvas (kinnistusregistriosa nr 874,  katastritunnus 51104:001:0014, pindala 10530 m², sihtotstarve – sotsiaalmaa 100%) hoonestusõiguse seadmiseks korraldatud suulise enampakkumise võitjaks osaühing IV INVEST DEVELOPMENT (registrikood 11129843, asukoht Kreenholmi 23-37, Narva).

2. Kehtestada järgmised hoonestusõiguse tingimused:

· hoonestusõiguse tähtaeg – 50 (viiskümmend) aastat lepingu sõlmimisest;

· hoonestusõiguse aastatasu – 3 160 (kolm tuhat ükssada kuuskümmend) krooni;

· 1. etapp - detailplaneeringu projekti esitamine Arhitektuuri ja Linnaplaneerimise Ametile kinnitamiseks hiljemalt 6 (kuue) kuu jooksul hoonestusõiguse tekkimisest. Detailplaneeringu koostamise ja finantseerimise korraldamine hoonestaja kulul;
· 2. etapp - ehitusprojekti koostamine 3 (kolme) kuu jooksul pärast detailplaneeringu kinnitamist;

· 3. etapp – suvekohviku ehitamine 25 (kahekümne viie) kuu jooksul alates ehitusloa saamisest.

3. Hoonestusõiguse aastatasu mittetasumisel või mittetähtaegsel tasumisel maksab hoonestaja tasumata summalt viivist 0,1% iga tasumisega viivitatud päeva eest.

4. Iga etapi ja ehituse tähtaegade mittetäitmisel või mittetähtaegsel täitmisel maksab hoonestaja trahvi viie (5) hoonestusõiguse aastatasu suuruses summas. Trahvi tasumine ei vabasta hoonestajat endale võetud kohustuste täitmisest.

5. Volitada Narva linnapead Tarmo Tammistet (isikukood 36208175216) allkirjastama hoonestusõiguse seadmise notariaallepingut.

6. Käesolev korraldus jõustub seadusega sätestatud korras.

7. Korraldust võib vaidlustada Jõhvi Halduskohtus 30 päeva jooksul arvates korralduse teatavakstegemisest

